**«ӘЛЕМ ЗЕРТХАНАЛАРЫНДАҒЫ ҒЫЛЫМИ**

**ТАҒЫЛЫМДАМАЛАР – 2024» БАҒДАРЛАМАСЫНЫҢ ЕРЕЖЕСІ**

**I. ЖАЛПЫ ЕРЕЖЕЛЕР**

* 1. «Shakhmardan Yessenov Foundation ғылыми білім беру қоры» жеке қорының (бұдан әрі – «Қор») **«Әлем зертханаларындағы ғылыми тағылымдамалар-2024» бағдарламасы** (бұдан әрі – «Бағдарлама») әлемнің жетекші ғылыми және зерттеу зертханаларында ұзақтығы 90 (тоқсан) күнтізбелік күнге дейінгі жазғы тағылымдамадан өту үшін бағдарлама жеңімпаздарына 10 грантты ұсынады.

**1.2.** Бағдарлама болашақта PhD дәрежесін алуды және Қазақстан Республикасында ғылыми қызметпен айналысқысы келетін талантты қазақстандық студенттер мен қызметтегі ғылыми қызметкерлерді қолдауға бағытталған.

**1.3.** **Бағдарламаның мақсаты** – әлемнің үздік ғылыми және зерттеу зертханаларында жұмыс істеуге мүмкіндік беру арқылы магистратура және PhD бағдарламасына түсу кезінде қазақстандық студенттер мен ғылыми қызметкерлердің бәсекеге қабілеттілігін арттыру.

**1.4.** **Бағдарламаға тек қазақстандық жоғары оқу орындарында келесі деңгейлер бойынша оқитын Қазақстан Республикасының азаматтары қатыса алады:**

* + 1. бакалавриат студенттері, бірінші және соңғы курстан басқа;
		2. магистранттар, соңғы курстан басқа;
		3. медициналық жоғары оқу орындарының бакалаврлары, бірінші курстан басқа, егер міндетті түрде интернатурада оқу көзделсе;
		4. интерндер, соңғы курстан басқа.

**келесі бағыттар бойынша Қазақстан Республикасының заңнамасына сәйкес жоғары және жоғары оқу орнынан кейінгі білімі бар кадрларды даярлау жіктемесіне сәйкес:**

1. жаратылыстану ғылымдары, математика және статистика;
2. ақпараттық-коммуникациялық технология;
3. инженерлік, өңдеу және құрылыс салалары;
4. денсаулық сақтау.

**ІІ. БАҒДАРЛАМАНЫ ІСКЕ АСЫРУ КЕЗЕҢДЕРІ:**

**2.1.** Бағдарлама ұзақ мерзімді болып табылады және бірнеше кезеңде жүзеге асырылады:

**Бірінші кезең** - Бағдарлама жеңімпаздарын конкурстық іріктеу;

**Екінші кезең** - Бағдарлама жеңімпаздарының тағылымдамадан өтуге дайындығы:

1. Бағдарлама жеңімпаздары Бағдарлама шеңберінде тағылымдамасынан өту үшін ғылыми жетекшілер мен зертханаларды өз бетінше іздейді;
2. Бағдарлама жеңімпаздары эссе, ұсыныстар, ғылыми жұмыстар аударымынан тұратын тиісті құжаттар пакетін дайындайды;
3. Бағдарлама жеңімпаздары әлем зертханаларында тағылымдамадан өту кезеңінде өз бетінше тұратын баспананы іздейді және тағылымдамадан өткен елге виза алады (визаны алу қажет болғанда).

Осы кезеңде Қор Бағдарлама жеңімпаздарына кеңес береді, қолдау көрсетеді.

**Үшінші кезең** - Бағдарлама жеңімпаздарының тағылымдамадан өтуі;

**Төртінші кезең** - Бағдарлама жеңімпаздарының қаржылық (осы Ереженің №1 қосымшасына сәйкес үлгі бойынша) және шығармашылық (осы Ереженің №2 қосымшасына сәйкес үлгі бойынша) есеп тапсыруы.

**2.2.** Бағдарлама жеңімпаздары арасында конкурстық іріктеуді жүргізу үшін Қорда Сараптамалық кеңес құрылады. Қордағы Сараптамалық кеңестің шешімі Қордың Қамқоршылық кеңесіне қарауға беріледі;

***\*****«Жоғары және жоғары оқу орнынан кейінгі білімі бар кадрларды* *даярлау бағыттарының сыныптауышын бекіту туралы» Қазақстан Республикасы Білім және ғылым министрінің 2018 ж. 13 қазанындағы № 569 бұйрығы*

**2.3.** Қордағы Қамқоршылық кеңестің шешімі Қордың бұйрығымен бағдарлама жеңімпаздарының ресми расталған тізімі түрінде бекітіледі. Бағдарлама жеңімпаздарының тізімі Қордың сайтында жарияланады: **yessenovfoundation.org.**

**2.4.** Бағдарламаға қатысуға өтінімдер қазақ, орыс және ағылшын тілдерінде қабылданады. Бағдарламаның жұмыс тілі - орыс тілі;

**2.5.** Қор бас тарту себептерін түсіндірмей, қаражат беруден бас тартуға құқылы;

**2.6.** Қор алынған өтінімдер мен конкурстық іріктеу көрсеткіштеріне байланысты гранттарды бакалавриат және магистратура студенттері арасында өз бетінше қайта бөлуге құқылы.

**2.7.** Егер Қордың Сараптамалық кеңесі қажетті шешім қабылдаған жағдайда, Қор 10-нан кем немесе одан артық грантты беру құқығын өзіне қалдырады.

**III. БАҒДАРЛАМАҒА ҚАТЫСУШЫЛАРДЫ КОНКУРСТЫҚ ІРІКТЕУ:**

**3.1.** **Байқауға қатысушыларға қойылатын талаптар:**

3.1.1. Үміткер Қазақстан Республикасының аумағында тұратын Қазақстан Республикасының азаматы болуы керек;

**3.1.2. Үміткер келесідей дәрежеде болуы мүмкін:**

1. қазақстандық жоғары оқу орнында, ғылыми–зерттеу институтында, академияда, зертханада және т. б. жұмыс істейтін ғылыми қызметкер (білім деңгейі магистратурадан жоғары емес);
2. бакалавриаттың 2-3 курс студенті;
3. міндетті түрде интернатурада оқуы көзделген медициналық жоғары оқу орындары үшін бакалавриаттың 2-5 курс студенті;
4. магистратураның 1 курс студенті;
5. интернатураның соңғы курсынан басқа **келесі бағыттар бойынша** тек қазақстандық жоғары оқу орнында білім алып жатқан студент:
6. жаратылыстану ғылымдары, математика және статистика;
7. ақпараттық-коммуникациялық технология;
8. инженерлік, өңдеу және құрылыс салалары;
9. денсаулық сақтау.

3.1.3. Үміткердің GPA 3,3 және одан жоғары болуы керек;

3.1.4. Үміткердің түрлі ғылыми олимпиадалар мен байқауларда жетістіктері болуы тиіс;

3.1.5. **Үміткердің ағылшын тілін білуі В1 деңгейінен төмен болмауы керек және тілді білу деңгейін келесілермен растауы тиіс:**

1. IELTS сертификатымен – минимум 6.0;
2. TOEFL IBT сертификатымен – минимум 80;
3. ағылшын тіліндегі білім алуымен.

3.1.6. Үміткердің нақты ғылыми салада айқын мүдделері болуы керек және тиісті растауларды ұсынуы шарт:

1. жеке ғылыми мақалалар;
2. қандай да бір зерттеулердің нәтижелері;
3. және басқалар.

3.1.7. Үміткер PhD түсуге қызығушылық танытып, Қазақстан Республикасында ғылыми қызметпен айналысуға ниетін білдіруі тиіс.

**3.2.** **Байқауға қатысу үшін үміткер келесі әрекеттерді орындауы қажет:**

3.2.1. сайтта онлайн-өтінімді толтыру – **yessenovfoundation.org**;

3.2.2. өтінімге қоса беру:

**Міндетті құжаттар:**

1. жеке куәлік сканы;
2. «Менің арманымдағы зерттеу жұмысы» тақырыбындағы эссе. Эсседе келесі сұрақтарға жауаптар болуы керек:
3. қазіргі таңда қандай зерттеу тәжірибеңіз бар?
4. өзіңіздің арманыңыздағы зерттеу жұмысы қандай және оны іске асыру үшін не істеу қажет деп ойлайсыз? *(тек редакциялауға болатын Microsoft Word форматындағы құжатта жіберу тиіс);*
5. транскрипттер (барлық оқу семестрлері);
6. бағалары бар бакалавриатты бітіргені туралы диплом (магистранттар мен ғылыми қызметкерлер үшін) немесе соңғы оқу орнынан диплом – 1 құжаттан артық емес;
7. түйіндеме.

**Қосымша құжаттар:**

1. ғылыми сертификаттар – 3 (үш) сертификаттан артық емес\*;
2. әлеуметтік белсенділік және волонтерлық сертификаттары – 2 (екі) сертификаттан артық емес\*;
3. жарияланымдар – 2 (екі) басылымнан артық емес\*;
4. ғылыми жетекшінің/факультет деканының/проректордың/жоо ректорының ұсынысы – 1 (бір) құжаттан артық емес.

\**Қор қосымша құжаттарды қарау кезінде үміткер ұсынған сертификаттардың/жарияланымдардың шектеулі санын ескереді. Үміткер өз жетістіктерін жақсы көрсететін сертификаттарды/жарияланымдарды өз бетінше таңдауы керек.*

**3.3.** Өтінімдер Қордың интернет-сайтында **2023 жылдың 09 қазаны мен 14 қарашасы аралығында қабылданады. Өтінімдерді қабылдау Астана (GMT+6) уақыты бойынша 2023 ж. 14 қараша күні сағат 15:00-де аяқталады.**

**3.4.** Сайтта өтінім бере отырып, үміткер Бағдарлама шарттарымен өзінің келісімін, сондай-ақ олардың толық көлемде орындалуына өзінің дайындығын растайды.

**3.5.** Өткен жылдардағы грант иегерлері 2024 жылғы грантқа үміткер бола алмайды.

**IV. БАҒДАРЛАМАНЫҢ ІРІКТЕУ КЕЗЕҢДЕРІ**

**4.1.** Бағдарламаның іріктеуі 2 (екі) кезеңнен тұрады, әр кезең аяқталғаннан кейін үздік үміткерлер іріктеледі:

**4.2.** **Бағдарламаның бірінші туры** – үміткерлердің өтінімдерін бағалау:

Мерзімінде түскен өтінімдерді Қордың қызметкерлері және тәуелсіз сарапшылар **2023 жылдың 15 қарашасы мен 30 қарашасы аралығында** бағалайды.

**Үміткерлердің өтінімдері келесі критерийлерге сәйкес бағаланады:**

1. үміткердің академиялық үлгерімі;
2. өтінімді толтыру сапасы;
3. үміткердің ғылыми және әлеуметтік жетістіктері;
4. бағдарламаға қызығушылық деңгейі;
5. ары қарай ғылыми қызметке қызығушылық деңгейі.

**4.3.** **Бағдарламаның екінші туры** – онлайн режимде үміткердің өзімен жеке және топпен өтетін әңгімелесу/сұхбат. Әңгімелесуге/сұхбатқа Бағдарламаның 1 (бірінші) кезеңінен өткен үміткерлер жіберіледі.

**Осы сұхбат барысында үміткерлердің келесі қасиетттері бағаланады:**

1. көшбасшылық дағдылар;
2. міндеттерді қою кезіндегі нақтылық және дәлелділік;
3. оқу қабілеті және жаңа ақпаратты тез қабылдау және талдау қабілеті;
4. коммуникативтілік;
5. жаңа жағдайға бейімделу және стандартты емес шешімдерді табу мүмкіндігі;
6. іскерлік қасиеттер;
7. сыпайылық және әдептілік;
8. мақсаттылық;
9. икемділік және біреудің көзқарасын қабылдау мүмкіндігі;
10. өзін-өзі сынау, өз қателіктерін көре білу және оларды тану;
11. эмоционалды интеллект деңгейі;
12. эмпатия деңгейі;
13. және басқалар.

Үміткерлердің жеке қасиеттерін анықтауға бағытталған әңгімелесу **2023 жылдың 05-21 желтоқсан аралығында** өткізіледі.

Қор әңгімелесу/сұхбат нәтижесі бойынша Бағдарлама қатысушысына қосымша тест тапсырмаларын жіберу құқығын өзіне қалдырады.

**4.4.** Конкурстық іріктеуден сәтті өткен үміткерлер Бағдарламаның жеңімпаздары болады.

**4.5.** Қор Бағдарлама гранттарын бөлу бойынша қабылданған шешімдердің уәждері мен себептері туралы түсініктеме бермеу құқығын өзіне қалдырады.

**4.6.** Бағдарлама жеңімпаздарының тізімі Қордың **yessenovfoundation.org** сайтында және әлеуметтік желілерінің ресми парақшаларында **2023 жылдың 22 желтоқсанына дейін** жарияланады.

**V. ДЕМЕУШІЛІК КӨМЕКТІ ҰСЫНУ**

**5.1.** Гранттар Бағдарлама жеңімпаздарына демеушілік көмек көрсету туралы шарт негізінде беріледі;

**5.2.** **Грант келесі шығындарды жабады:**

1. екі жаққа ұшу;
2. визаны және медициналық сақтандыруды ресімдеу бойынша шығыстар;
3. қонақ үйде карантиндік тұру (2 (екі) аптадан артық емес), егер тағайындалған елде міндетті талап болса;
4. тұру және коммуналдық қызметтер шығындары;
5. тамақтану және басқалар (бекітілген мөлшерлеме: тағылымдама орнына нақты келген күннен бастап күніне 40 (қырық) АҚШ доллары, жалпы мерзімі 90 (тоқсан) күнтізбелік күннен аспайды;
6. бағдар бойынша трансфер: әуежай (келіп жеткен ел) - тұратын жері – әуежай (келіп жеткен ел).

Гранттың жалпы сомасы **4 392 500 (төрт миллион үш жүз тоқсан екі мың бес жүз) теңгеден** аспауы тиіс.

**5.3.** Қормен демеушілік көмек беру туралы шарт жасасқан жеңімпаз шарттың мынадай талаптарын сақтауға міндетті:

1. қабылдаушы зертхананың белгіленген қағидаларына сәйкес белгіленген мерзімде тағылымдамадан өту;
2. тағылымдаманың барлық кәсіби талаптарын жауапкершілікпен орындау;
3. тағылымдамадан өту кезінде туындаған барлық ірі проблемалар туралы жедел хабардар ету (қаржылық, ұйымдастырушылық, логистикалық немесе пандемия режиміне байланысты және т. б.);
4. тағылымдама кезеңінде Қор тэгі-мен тағылымдама туралы өзінің әлеуметтік желілерінде кемінде 2 (екі) пост жариялау;
5. тағылымдама аяқталғаннан кейін Қор өкілдерімен байланыста болу;
6. тағылымдамадан өту және зертханада болу процесін көрсететін фотосуреттерді ұсыну арқылы өз жетістіктеріңіздің тарихын жазуға ықпал ету,
7. Қордың болашақ конкурстарының/бағдарламаларының барлық мүдделі әлеуетті қатысушыларын өз тәжірибесі мен Қор қызметі туралы хабардар ету;
8. тиісті есептерді (шығармашылық және қаржылық) ұсыну арқылы Қорды тағылымдамадан өту нәтижелері туралы хабардар ету;
9. шартта көрсетілген мерзімдерге сәйкес тиісті қаржылық және шығармашылық есептер беру. Қаржылық және шығармашылық есептердің үлгілері осы Ереженің №1 қосымшасында және №2 қосымшасында көрсетілген.

**5.4.** **Бағдарлама жеңімпазы тағылымдамадан өткен елдің шарттарына сәйкес талап етілетін қажетті вакциналарды алуға дербес жауапты болады.**

5.5. Бағдарламаға және (немесе) осы Ережеге қатысты барлық сұрақтар бойынша Қордың уәкілетті тұлғаларына хабарласыңыз:

- **Грищенко Ирина**, электронная почта: irina.g@yessenovfoundation.org, телефон: +7 771 775 18 15;

**- Султан Айгерім Айдарқызы**, электронная почта: aigerim.s@yessenovfoundation.org, телефон: +7 701 627 96 07.

5.6. Қор Бағдарлама жеңімпазы білім алатын ЖОО-дан Бағдарлама жеңімпазына (грант алушыға) қатысты қосымша мәліметтерді және (немесе) құжаттарды сұрай алады.

5.7. Ұсынылған ақпарат және (немесе) құжаттар шындыққа сәйкес келмеген жағдайда, Қор ұсынылған ақпаратты кез келген заңды тәсілдермен тексеру және кез келген грант ізденушісін Бағдарламаға қатысудан алып тастау құқығын өзіне қалдырады.

**«Әлем зертханаларындағы ғылыми тағылымдамалар-2024» бағдарламасы ережесінің**

**№1 қосымшасы**

**ҚАРЖЫЛЫҚ ЕСЕП (үлгі)**

1Аты-жөні

 "\_\_\_\_"\_\_\_\_\_\_\_\_\_\_\_\_ 2024 ж.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 қолы

2 Шарттың № және күні

3 «Әлем зертханаларындағы ғылыми тағылымдамалар – 2024 ж.»

4 Тағылымдама кезеңі (кк/аа/жж-кк/аа/жж)

5 Тағылымдамадан өту орны (Зертхана/университет, қала, ел)

6 Профессордың аты-жөні:

7 Зерттеу тақырыбы:

|  |  |  |  |  |  |
| --- | --- | --- | --- | --- | --- |
| **Шығыс бабы** | **Сома, теңге** | **Сома, доллар** | **ҚР Ұлттық Банкінің 1 АҚШ долларына бағамы** | **Құжаттар (күні мен сомасы көрсетілген)** | **Ескертулер** |
| ЖИЫНЫ |  |  |  |  |  |

|  |  |
| --- | --- |
| Төленді |  |

|  |  |
| --- | --- |
| Қайтару |  |

**«Әлем зертханаларындағы ғылыми тағылымдамалар-2024» бағдарламасы ережесінің**

**№2 қосымшасы**

**ШЫҒАРМАШЫЛЫҚ ЕСЕП (үлгі)**

1. Шығармашылық есеп қордың ресми мекенжайына жіберіледі: info@yessenovfoundation.org;

 міндетті түрде көшірмеге келесілер қойылады:

- **Грищенко Ирина Федоровна**, электрондық пошта: irina.g@yessenovfoundation.org, байланыс телефоны: +7 771 775 18 15;

- **Султан Айгерім Айдарқызы**, электрондық пошта: aigerim.s@yessenovfoundation.org, байланыс телефоны: +7 701 627 96 07.

2. Шығармашылық есептің мәтіні еркін түрде жазылады және мыналарды қамтуы тиіс:

2.1. тағылымдама процесін және жұмыстан тыс ықтимал әрекеттерді (мысалы, саяхаттау) көрсететін 4 (төртке) дейін сапалы (жеке және ұжыммен, бірақ 3 адамнан аспайтын, мысалы, профессормен немесе тағылымдама жетекшісімен түскен) фотосурет;

2.3. жұмыс процесінің сипаттамасы, аралық және қорытынды нәтижелердің сипаттамасы;

2.4. жұмыс/зерттеу қазіргі әлемде қалай пайдалы болатынын, қандай мәселелерді шеше алатынын сипаттау;

2.4. жұмыс нәтижесі бойынша мақала болған жағдайда, жариаланған жері, тақырыбы, авторы;

2.5. сіз үшін ненің пайдалы/таңқаларлық/жаңа және т.б. болғаны;

2.6. егер конференцияларға немесе басқа да іс-шараларға қатысқан болсаңыз, қызық жайттары, нәтижелері және т.б.;

2.7. жаңа мәдениетте өзіңіз үшін ашқаныңыз, өміріңізге енгізетіңіз;

2.8. болашақ жеңімпаздарға берер кеңестеріңіз бен лайфхактарыңыз;

2.9. қорға қалай көмектесе аласыз;

2.10. сарапшы бола аласыз ба, конкурстық бағдарламаларға үміткерлерді іріктеуге қатыса аласыз ба, қандай бағыттарда?

2.11. сіздің көзқарасыңыз бойынша қордың жұмысы, бағдарламаларды жетілдіру үшін пайдалы болуы мүмкін басқа да ескертулер.